මීට පෙර අවස්ථා දෙකකදී (වර්ෂ 2012 දී සහ 2014) අයිපීඑල් අවසන් මහා තරගය සඳහා සුදුසුකම් ලබා ගැනීමට සමත් වූ කොල්කටා කණ්ඩායම එම අවස්ථා දෙකේදීම මෙම අගනා කුසලානය දෝතින් ඔසවන්නට සමත් වුණා. 2014 වර්ෂයේ තරගාවලියේ කාබන් පිටපතක් හා සමාන මෙවර තරගාවලිය තුළදීත් ඔවුන් දෙවන වටයේ සියලු තරග ජයග්‍රහණය කරමින් අවසන් මහා තරගය දක්වා පැමිණීමට සමත් වීම විශේෂ සිදුවීමක්.2014 වර්ෂයේදීත් පළමු වටයේ තරග දෙකක් පමණක් ජයග්‍රහණය කරමින් දෙවැනි වටයට පිවිසෙන කොල්කටා කණ්ඩායම  සිය ජයග්‍රාහී ගමන අවසන් කරන්නේ අවසන් මහා තරගයේදී කිංස් ඉලෙවන් පන්ජාබ්  කණ්ඩායම් පරාජය කරමින්.